
DISA NDRYSHIME NË LIGJIN NR.91/2013, “PËR VLERËSIMIN STRATEGJIK MJEDISOR”

Në mbështetje të neneve 78 dhe 83, pika 1, të Kushtetutës, me propozimin e Këshillit të Ministrave, Kuvendi i Republikës së Shqipërisë


V E N D O S I:


Në ligjin nr.91, datë 28.2.2013, “Për vlerësimin strategjik mjedisor”, bëhen këto ndryshime:

Neni 1

Në pikën 1, të nenit 10, fjalët “... të licencuara nga Qendra Kombëtare e Licencimit ...” zëvendësohen me “... të regjistruara në regjistrin tregtar ...”. 

[bookmark: _Hlk126222610]Neni 2

[bookmark: _Hlk126222627]Pika 3, e nenit 12, ndryshohet, si më poshtë vijon:

“3. Në rast se ministria konstaton të meta ose pasaktësi në dokumentet e paraqitura, brenda 7 ditëve nga dita e regjistrimit të kërkesës, i kërkon autoritetit propozues plotësimin e tyre brenda 10 ditëve nga marrja e kërkesës. Në rast se autoriteti propozues nuk plotëson të metat ose pasaktësitë brenda afatit të kërkuar, kërkesa quhet se nuk është regjistruar dhe i kthehet bashkë me aktet e tjera.”.


Neni 3

Neni 14 ndryshohet, si më poshtë vijon:

 “Neni 14
        Ankimi 

Grupet e interesit, përfshi edhe publikun, kanë të drejtën e ankimit administrativ ndaj deklaratës së ministrit dhe qëndrimit të ministrisë brenda 30 ditëve nga njoftimi për nxjerrjen e deklaratës apo qëndrimit, në përputhje me parashikimet e Kodit të Procedurës Administrative.”. 

					        Neni 4

 Ky ligj hyn në fuqi 15 ditë pas botimit në “Fletoren zyrtare”.


K R Y E T A R I


LINDITA NIKOLLA

V E N D I M


Nr._______, datë ________


PËR 

PROPOZIMIN E PROJEKTLIGJIT ‘PËR DISA NDRYSHIME                               NË LIGJIN NR.91/2013, “PËR VLERËSIMIN STRATEGJIK MJEDISOR””

Në mbështetje të neneve 81, pika 1, dhe 100, të Kushtetutës, me propozimin e ministrit të Turizmit dhe Mjedisit, Këshilli i Ministrave

V E N D O S I:

Propozimin e projektligjit “Për disa ndryshime në ligjin nr.91/2013, “Për vlerësimin strategjik mjedisor””, për shqyrtim dhe miratim në Kuvendin e Republikës së Shqipërisë, sipas tekstit dhe relacionit që i bashkëlidhen këtij vendimi.

Ky vendim hyn në fuqi menjëherë.


K R Y E M I N I S T R I


EDI RAMA

Në mungesë dhe me porosi
ZËVENDËSKRYEMINISTRI

BELINDA BALLUKU

      MINISTRI I TURIZMIT
           DHE MJEDISIT

MIRELA KUMBARO FURXHI

